जन्म कुण्डली में बृहस्पति ग्रह लग्न पर हो, लग्नेश हो अथवा चंद्रमा के साथ हो और उस पर राहू का प्रभाव हो और राहू का गोचर बृहस्पति पर हो तो व्यक्ति के अन्दर देवताओं जैसे गुण आ जाते है। वह सदैव अधिक से अधिक साफ़ सुथरा रहना चाहता है। यदि वह स्त्री है तो वह अपना अधिक से अधिक समय स्नानागार में व्यतीत करती है, यौन संबंधों से उसे अरुचि हो जाती है। वह बात-बात पर आशीर्वाद या वरदान देने की बात करता है,धूप बत्ती जलाना फ़ूलो को देखकर प्रसन्न होना संस्कृत भाषा का उच्चारण करना आदि बाते उसके स्वभाव में देखने को मिलती है। उसकी दृष्टि एक स्थान पर थम सी जाती है आंखो की पुतलियों मे वह चंचलता नही रहती।